Document ID: /roh_data/filtered/fineweb-2-filterrobots_roh.jsonl.gz/47338

Fabrizia Famos fa sculpturas da lain. La dunna da 43 onns ch'è oriunda da Ramosch stat dapi dus onns a Cuira. Il Magazin da cultura ha discurrì cun l'artista davart sia lavur, sia passiun per la litteratura e ses engaschi per la scena culturala en l'Engiadina Bassa. Nus dain dentant er in sguard vers il futur. Il schaner passà ha Fabrizia Famos numnadamain survegnì da la citad da Cuira in stipendi per ir a Cairo, quai a partir da l'avust per in mez onn. Cun tge spetgas parta l'artista per l'Egipta?
En la rubrica litterara preschenta Esther Krättli il cudesch per uffants «Gian e Giachen e la muntogna da las stailas crudantas».